Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 886/13/8807	Michalovce, 13.3.2015
EEČ : 2-66-104-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 31.10.2013, spisová značka 1 Pv 886/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin krádeže formou spolupáchateľstva podľa § 20,  § 212 ods. 2 písm. d)  Tr. zákona  proti všetkým trom obvineným, ktorý mal byť spáchaný tým, že dňa 20. 04. 2013 okolo 13.00 h, po predchádzajúcej dohode spoločne odišli do lesného porastu na parcele číslo C-710/1 a E-3142, dielec č. 332c, v katastrálnom území obce XXXXX, okr. Michalovce, kde bez povolenia  si pomocou ručnej píly narezali z vyrúbaného topoľa drevnú hmotu v celkovom objeme 1,4 prm, ktorú naložili na bicykle a odviezli z lesného porastu, čím spôsobili spoločnosti XXXXX, ktorá má tento lesný porast v užívaní od vlastníka Lesná spoločnosť XXXXX, škodu vo výške 35 €.

Uznesením prokurátora Okresnej prokuratúry Michalovce zo dňa 31.10.2013, spisová značka 1 Pv 886/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
2.	XXXXX, dátum narodenia: XXXXX 
15 mesiacov
3.	XXXXX, dátum narodenia: XXXXX 
15 mesiacov
Odôvodnenie:
      
	Uznesením prokurátora Okresnej prokuratúry Michalovce, sp. zn. 1Pv 886/13 z 31. 10. 2013, bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže formou spolupáchateľstva podľa § 20,  § 212 ods. 2 písm. d)  Tr. zákona  proti všetkým trom obvineným, ktorý mal byť spáchaný tým, že dňa 20. 04. 2013 okolo 13.00 h, po predchádzajúcej dohode spoločne odišli do lesného porastu na parcele číslo C-710/1 a E-3142, dielec č. 332c, v katastrálnom území obce XXXXX, okr. Michalovce, kde bez povolenia  si pomocou ručnej píly narezali z vyrúbaného topoľa drevnú hmotu v celkovom objeme 1,4 prm, ktorú naložili na bicykle a odviezli z lesného porastu, čím spôsobili spoločnosti XXXXX, ktorá má tento lesný porast v užívaní od vlastníka Lesná spoločnosť XXXXX, škodu vo výške 35 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 15 mesiacov u každého z nich. Toto rozhodnutie sa stalo právoplatným dňom 09. 11. 2013 u každého z obvinených.

	Skúšobná doba pre podmienečné zastavenie trestného stíhania u všetkých obvinených uplynula dňom 09. 02. 2015. 

	Po uplynutí skúšobnej doby bol vyžiadaný odpis z registra trestov a správy o povesti obvinených.

	Bolo zistené, že všetci traja obvinení v priebehu skúšobnej doby viedli riadny život,  nedopustili sa žiadneho trestného činu,  ani priestupku, až na obvineného XXXXX, nar. 21. 04. 1983, ktorý bol postihnutý za priestupok inej povahy, a teda vyhoveli podmienkam  uvedeným v ustanovení § 217 ods. 1 Trestného poriadku. 

	Preto bolo rozhodnuté, že všetci traja obvinení sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor